अब इस के बाद भी कोई तौबा से ग़ाफ़िल हो तो उसके लिए कोई बहाना नहीं बचता। हदीसों में तौबा के बारे में बहुत ताकीद की गई है जिसे इस हदीस से समझा जा सकता है, इमाम बाक़िर अ.स. फ़रमाते हैं, अल्लाह अपने बंदे की तौबा से उस इंसान से भी अधिक ख़ुश होता है जिसका अंधेरे जंगल में खोया हुआ सामान मिल जाए, या फ़रमाया, जो इंसान सच्चे दिल से तौबा कर ले वह इस प्रकार है जैसे उसने गुनाह ही न किया हो, और जो बार बार तौबा कर के गुनाह करता रहे उसने तौबा का मज़ाक़ उड़ाया। (तफ़सीरे नमूना, जिल्द 24, पेज 295) हक़ीक़त में तौबा गुनाहों पर इस प्रकार शर्मिंदा होना है कि फिर उस गुनाह का इरादा न करें, अगर गुनाह माफ़ी के क़ाबिल हैं तो जल्द से जल्द इस्तेग़फार कर लेना चाहिए, और इस प्रकार तौबा के चार हिस्से बनते हैं,